Neerlandismos en francés

Los **neerlandismos en francés** son palabras que esta luenga ampró de lo neerlandés en diferents periodos de la historia, destacando lo lexico relacionau con la navegación y la incheniería hidraulica.

Las palabras d'orichen neerlandés son mes comuns en las zonas francofonas en contacto con esta luenga como Belchica, tanto en valón como en francés estándard.

Historicament las palabras d'orichen neerlandés se troban dende lo sieglo XII dica l'actualidat, y fan part de los estratos cuatrén, cinquén y seisén en los que se dividen los chermanismos de lo francés. L'apocheu en la entrada de neerlandismos estió lo sieglo XVII, cuan los neerlandeses teneban un monopolio en cuasi tot lo comercio maritimo francés.

Lo neerlandés fa part d'un continuum dialectal que va dende los Alpes dica la Mar de lo Norte, estando pocas y progresivas las diferiencias entre esta luenga y las luengas chermanicas occidentals continentals con las que ye en contacto cheografico (lo baixo alemán y las "luengas altochermanicas centrals occidentals"). Distinguir los primers neerlandismos d'atros chermanismos orichinaus a partir de lo baixo alemán, de las luengas altochermanicas centrals occidentals u de l'alamanico ye dificil y s'ha de recurrir a documentar como se produció la expansión d'estas palabras, ya no bi heba grans diferiencias por perteneixer a un mesmo conchunto en grau d'igualdat. Dende la Edat Meya tardana, y a traviés de los sieglos XVI y XVII los Países Baixos y Flandres quedoron progresivament mes desvinclaus politicament, economicament y culturalment de las atras tierras chermanicas occidentals, y la formación de los Países Baixos como potencia significó que apareixese una luenga nacional, mientres que en las tierras chermanicas fuera de los Países Baixos y de Flandres se cheneralizaba l'acceptación un alemán estándard basau en lo lenguache de la Biblia de Lutero. Las palabras chermanicas que han iu entrando en francés dende lo neerlandés en estos sieglos (neerlandismos) presentan circunstancias y campos lexicos proporcionalment diferents de las que han iu entrando dende las atras luengas y dialectos de lo diasistema entre l'alto y lo baixo alemán (tudesquismos).

## Neerlandismos primerencos
En lo cuatén estrato de chermanismos los neerlandismos yeran difícils de distinguir de los chermanismos d'orichen francico. Un de los pocos eixemplos probables en lo sieglo XII ye *esturman* ("una clase de marinero"), relacionau con l'holandés antigo *stuurman*.

En este periodo bi ha contactos entre franceses y holandeses en relación a la pesca en Mar de lo Norte y de la Canal de la Manga, pero tamién entre franceses y flamencos en relación a lo comercio y las ferias locals en la zona entre lo norte de Francia y los Países Baixos. Lo peache Bapaume entre Lille y Amiens ilustra lo comercio que bi heba en ixas zonas entre 1097 y 1634.

En lo sieglo XI Flandres y Brabant yeran superpoblaus y bi heba una emigración ta Francia y beluns se convertiban en mercenarios. En lo exercito francés bi heba rechimientos neerlandeses.

Bi ha neerlandismos como *écran* y *étape* que amuestran la lei fonetica francesa que en la baixa Edat Meya fizo desapareixer la *-s-* debant d'una consonant en francés:
**Scherm* > *escren* (zaguers de lo S. XIII) > *[[pantalla|écran]]*.
**Stapel* > *estaple* (1272) > *estappe* (1396) > *[[almacén|étape]]*.
**Schoppe* > *escope* (1230) >  *eschope*  (1285) > *[[botiga|échoppe]]*.

## Neerlandismos dende lo sieglo XIV dica l'actualidat
Los palabras d'orichen neerlandés yeran los chermanismos mes abundants de lo cinquén estrato (Edat Meya tardana). En este periodo s'introducioron *digue* (de lo neerlandés meyo *dijc*), *bouquin* (de lo neerlandés meyo *boeckijn*), *mannequin* (de lo neerlandés meyo *manneken*).

En ixas envueltas de lo Ligallo de la Hansa, que controlaba lo trafico maritimo entre la mar Baltica y Francia, la navegación se fa mes important. En Flandres se desarrollan puertos como Bruches y Anvers, y en Francia bi heba colonias neerlandesas en puertos como Roan, Dieppe y Bordeus.

Los neerlandeses estioron presents como incheniers y man d'obra en tiempos d'Henrique IV en obras hidraulicas pa desecar u desauguar los almarchals de Picardía, Poitou, Saintogne, Guyana, Auvernia y Provenza. Lo cardenal Richelieu reclutó tecnicos y obrers neerlandeses en la marina francesa. En lo sieglo XVII los neerlandeses obtenioron de lo comercio de vins, y de feito a mitat de lo sieglo XVII a mes gran part de lo comercio internacional francés se feba a traviés de los barcos de los neerlandeses. Lo sieglo en lo que lo francés ampró mes neerlandismos estió lo sieglo XVII.

Lo ministro Colbert prebó de fer minguar la posición de los neerlandeses y ninvio incheniers franceses a los Países Baixos pa que prenesen conoixencias d'incheniería hidraulica. La revocacion de l'Edicto de Nantes en 1685 fació que muitos neerlandeses protestants deixasen Francia, pero lo suyo puesto lo podioron ocupar neerlandeses catolicos. Dimpués de la paz d'Utrecht (1712) la influencia politica de los neerlandeses minguó y las colonias neerlandesas que bi heba en Francia encomenzoron a asimilar-sen a los franceses, deixando se parlar holandés.

La intensidat de los contactos entre neerlandeses y franceses fació que entre las palabras ampradas bi'n hese muitas de lo vocabulario de base (*bouquin*, *drôle*), pero la mes gran part de lo lexico neerlandés perteneixe a lo sector de la navegación (*amarrer*, *cambuse*). Ligaus a la navegación trobamos nombres de peixes marins, mercaderías, medios de transporte, fauna y flora exotica. Tamién son representaus lo sector de l'artesanía y industria (*cliver*, *pompe*), la incheniería hidraulica (*polder*, *digue*), lo sector militar (*boulevard*), la fiesta y la diversión (*cabaret*, *bastringue*), y las bebidas (*bière*, *brandevin*).

### Vocabulario de base
**[[Libro de pocha|Bouquin]]*.
**Drôle*.
**[[chiste|Blague]]*.
**[[Blattodea|Cancrelat]]*.
**Lippe* .
**[[Trique]]* : Aferesi d**estrique'', de lo [[francés antigo]] ''estriquier'' « dar colpes, pasar un obchecto por dencima d'atro », y de lo neerlandés antigo ''strīken'' (huei ''strijken'').
*''[[Bolsa de valuas|Bourse]]'': de ''beurse'', saliu de l**Hôtel de Van der Buerse* de [[Bruches]] dito asinas por estar la casa de los banquers venecianos *della Borsa*.
 
==== Verbos ====
**Begayer*.
**Grouiller*: deriva de lo [[neerlandés meyo]] *grollen*.
**Gruger* : deriva de lo neerlandés *gruizen* « esclafar ».
**Reluquer*: deriva de lo [[neerlandés meyo]] *loeken* (« mirar-se », « fixar »), con lo prefixo *re-*.

=== Navegación ===
 
**Affaler*: de *afhalen* ("tirar") u *afvallen* ("cayer"). Ye abaixar un [[cordache]] pa aduyar a que corra en una [[garrucha]] y que baixe millor. Por extensión abaixar una [[vela de barco|vela]]. Documentau dende [[1610]].
**Amarrer*: de *aanmeren*, "ligar", dimpués pasó a lo castellano y catalán como *amarrar*, tamién se puede considerar de lo vocabulario de base.
**Bâbord*: < *bakboord* « borde de dezaga », de *bak* « espalda , dezaga».
**Bastaque*: un tipo de cable. 
**Cambuse*: [[reposte]] de la embarcación.
**Foc* < *fok*. Una [[vela de barco|vela]] triangular.
**Flûte* < *fluijt*: [[navilio de carga]] holandesa.
**Livarde*: palo posau a'l bies pa ixamplar una vela. Ye sinonimo de *balestron*.
**Matelot* < *mattenoot* « companyero » (huei *matroos*): [[marinero]].
**Tribord*, *stribord*: < *stierboord*, variant de *stuurboord*.
**Vrac* : < *wrak* « [[bazar]], restas, [[naufrachio]] ».
**Yole*: deriva de lo neerlandés *jol* u de lo [[idioma baixo alemán|baixo alemán meyo]] *jolle*. Encara que en [[1733]] se feba mención d'una *yole de Norvège*, no ye prou criterio pa adchudicar un orichen escandinavo, en realidat lo [[idioma danés|danés]] ha puesto amprar la palabra de lo baixo-alemán u lo neerlandés igual que l'[[idioma anglés|anglés]] *yawl*.

=== Flora y fauna ===
==== Flora y fauna exotica ====


Sobre tot son zoonimos y fitonimos d'orichen exotico.
**Cacatoès*: proviene de lo malayo *kakatūwa* a traviés de lo neerlandés *kaketoe* u de lo [[idioma portugués|portugués]] *cacatua*.
**Éland*: lo [[bovidae|bovido]] africano *Taurotragus oryx*. La mesma radiz se troba en lo tudesquismo *élan* (*Alces alces*).
**Palissandre*: esencia de la fusta de lo chenero *Dalbergia.
**[[Pomelo|Pamplemousse]]*: fruito de los citricos *[[Citrus maxima]]* y *Citrus ×paradisi*. Deriva de lo neerlandés *pompelmoes* « limón espeso ».
**[[Lorisidae|Loris]]*: primate de la familia *Lorisidae*.

#### Peixes marins

**[[Melanogrammus aeglefinus|Aiglefin]]* / *aigrefin* / *eglefin*: peix *Melanogrammus aeglefinus*.
**[[Dicentrarchus labrax|Bar]]*: nombre común de bella especie de la familia *[[Moronidae]]*, en especial lo *bar commun* (*[[Dicentrarchus labrax]]*) y lo *bar tacheté* (*[[Dicentrarchus punctatus]]*). Derivau de lo neerlandés meyo *baers*, *baerse*, *barse*, relacionau con lo neerlandés meyo *borstel* ("pelo", "seda", "broza").
**[[Gadus morhua|Cabillaud]]*: abadecho, *Gadus morhua*. Derivau de lo neerlandés *kabeljauw*. No ye claro si la palabra orichinal ye basca u neerlandesa. Las formas en neerlandés tienen una documentación mes antiga que no la basca (forma lalinizada *cabellauwus* de lo S. XII), y bi ha una variant con metatesi *bakeljauw* ← *kabeljauw* que precedería a las formas basca *bakailao * y castellana *bacalao*.
**[[Osmerus eperlanus|Éperlan]]*: peix de lo chenero *[[Osmerus]]*.
**[[Flétan]]*: peix de la subfamilia *[[Hippoglossinae]]* y de los cheneros *Hippoglossus* y *Reinhardtius*.
**[[Elbot]]*: peix de la subfamilia *[[Hippoglossinae]]*, sinonimo de *Flétan*.
**[[Genypterus blacodes|Lingue]]*: lo peix *Genypterus blacodes*.
**[[Molva molva|Lingue franche]]*: lo peix *Molva molva*.

Tamién bi ha denominacions sobre productos comercials de peixes marins sozmesos a metodos tradicionals de conservación:
**[[Saur]]*: aplicau a l'arengue cuan ye zafumau y secau. Deriva de lo neerlandés *soor*, que significa *[[secau (metodo de conservación)|secau]]*. 
**[[Stockfisch]]*: filez de peix secau en un palo a l'aire libre. Se refiere en especial d'abadecho. Deriva de lo neerlandés *stokvis* pero con ortografía influida por l'alemán. *Vis* ye *peix* y *stok* se traduz por "bastón".

#### Cucos
Los cucos *[[palometa|mite]]* y *[[Blattodea|cancrelat]]* no son fauna exotica pa los franceses pero talment tiengan nombre neerlandés por trobar-sen en los barcos.

### Mercaderías y medios de transporte
**[[Droga|Drogue]]*: deriva de lo neerlandés *drōge* « mercadería seca », en neerlandés actual *drogerij* « hierba secada ».
**[[Botiga|Échope]]*: deriva de lo neerlandés meyo *schoppe*. Ye una botiga chica. En lo sieglo XIII yera *escope* y se documentaba primero en lo norte de Francia, a la vegada que en atras zonas s'ixemeneba lo probable occitanismo d'orichen helenico *boutique*.
**Frelater*: deriva de *verlaten* « trescolar ».
**[[Potasa|Potasse]]*.
**[[Coche (embarcación)|Coche]]*: un tipo d'embarcación fluvial.

### Artesanía y industria

**[[Action]]*.
**[[Ladriello|Brique]]*: amprau de lo neerlandés meyo *bricke*, *brike*, relacionau con lo verbo *breken* ("trencar"). Significa ladriello, de feito en Flandres y los Países Baixos yeran importants las construccions con ladriello ya en la baixa Edat Meya. En francés lo dispositivo pa fer purna en las armas de fuego recibió la denominación sufixada de *[[briquet]]*, que plegó a l'aragonés.
**[[Brassica napus|Colza]]*. Deriva de *koolzaad* « simient de col ». Estió la base d'una industria important.
**[[Cliver]]*: deriva de lo neerlandés *klieven* ("fender"). 
**[[Épite]]*.
**[[Bomba (maquina)|Pompe]]*: bomba.
**[[Plana (ferramienta)|Rabot]]*: deriva de lo neerlandés meyo *robbe* ("conillo") 
**[[Garlopa|Varlope]]*.
**[[Villabarquín|Vilebrequin]]*: villabarquín. Deriva de lo neerlandés *wimmerlkijn*.

### Incheniería hidraulica

**[[Bélandre]]*: embarcación de fondo plan que s'emplega en ríos y canals.
**[[Berme]]*: sendero que bi ha canto d'una canal.
**[[Polder]]*.
**[[Dique|Digue]]*.
**[[Desaugue|Rigole]]*: desaugue, zequia. Esta palabra ha plegau dica l'aragonés de la val de Tella como *rigola*.

### Agricultura y cheografía fisica

**[[Yermo|Friche]]*: yermo. La forma orichinal en neerlandés ye *versh* que fa part de la expresión *versch land*, "tierra fresca", "tierra ganada a la mar".
**[[fango|Vase]]*: sedimento lutitico, bardo, buro, fango, limo, laco, tarquín. Deriva de lo neerlandés meyo *wase*, que ha dau en neerlandés actual *waas*.
**[[plana de marea|Vasière]]*: plana de marea, barducal. Derivau de l'anterior con lo sufixo -ière.
**[[Limo|Wagage]]*: limo que se fa servir d'abono. Deriva de lo neerlandés *wag* ("mullau").

### Guerra y vida militar
Lo sector militar ye representau por:
**[[Blocus]]*.
**[[Boulevard]]*. Deriva de lo neerlandés antigo *bollewerc*, correspondient a la forma actual *bolwerk* ("muralla"). En francés la palabra *boulevard* ha perdiu progresivament lo suyo significau militar que han heredau lo catalán *baluard* y lo castellano *baluarte*, luengas a on que ha plegau recientment dende lo francés *bulevar* y *bulevard* con lo significau urbán d'avenida ampla con árbols.
**[[Halecret]]*.
**[[Risban]]*: ye un terrero con canyons pa protecher un puerto. Deriva de lo neerlandés *Rijsbank*.

### Fiesta y diversión
**[[Cabaret]]*.
**[[Fiesta popular|Kermesse]]*: fiesta popular. Deriva de lo neerlandés meyo *kermesse*, *kermisse* « mesa d'ilesia, fiesta patronal » (en neerlandés moderno *kermis*).
**[[Bastringue]]*.

### Ropa, accesorios
**[[aniello|Bague]]*: aniello. Deriva de lo neerlandés premoderno *bagge* « aniello », que corresponde a l'actual *bag* « choya »).
**[[Maniquí|Mannequin]]* :  *[[Osmerus|éperlan]]*.
**Scherm* (forma en neerlandés meyo)> *[[Pantalla|écran]]*.
**Ringhband* (forma en neerlandés meyo)> *[[banda|ruban]]*.
**Vleting* > *[[Hippoglossinae|flétan]]*.
**Rijsbank* > *[[risban]]* (terrero con canyons pa protecher un puerto).

Esta traza d'adaptar palabras se troba tamién en tudesquismos (*brelan*, *[[Alces|élan]]*), y en italianismos (*[[balance|bilan]]*, *[[palán|palan]]*).

## Referencias

## Bibliografía
* Carlo Tagliavini: *Los orígenes de las lenguas neolatinas. Introducción a la filología romance*. Fondo de Cultura Economica, 1973.
* *Gramática francesa*. Larousse Editorial, S.A, 2000.
* Francisco Sánchez Romero: *La influencia de los terminos neerlandeses en la lengua española*. Publicau en *Transferencias culturales, literarias y lingüísticas en el ámbito de la Unión Europea*. Universidat de Sevilla, 2006.
* Benedek Elemér Vidos: *Relaciones antiguas entre España y los Países Bajos y problemas de los préstamos holandeses (flamencos) en castellano*. Revista de filología española, ISSN 0210-9174, Tomo 55, Fasc. 3-4, 1972.
* Peter Rickard: *A History of the French Language*. Editor:	Routledge, 2003. ISBN 1134838778, 9781134838776.
* Olivier Bertrand: *Histoire des mots français*. Éditions Garnier, 2018.
* Adolphe Hatzfeld et al.: *Dictionnaire général (1890-1900). Traité de la formation de la langue*. Paris, Delagrave, 1890.

## Vinclos externos
*L'influence néerlandaise sur le vocabulaire français.

## Se veiga tamién
*Neerlandismos en anglés.